इस वर्ष आईअाईएम नहीं कराएगा वुमन एंटरप्रन्योरशिप प्रोग्राम
उदयपुर | आईआईएमउदयपुर इस वर्ष वुमन एंटरप्रेन्योर प्रोग्राम नहीं कराएगा। ऐसे में आईआईएम से वुमन एंटरप्रेन्योरशिप प्रोग्राम करने का सपना देख रही महिला अभ्यर्थियों को झटका लगेगा। बलीचा परिसर में इस वर्ष शिफ्ट हाेने के बाद नए कैम्पस में यह पहला प्रोग्राम होना था। साधन और संसाधनों की कमी के चलते आईआईएम ने प्रोग्राम रद्द कर दिया है। पूर्व में इस वर्ष अप्रैल में यह प्रोग्राम होना था। अब यह स्थगित होकर 2018 में होगा।
क्लासरूम-हॉस्टल की सुविधा नहीं
वर्ष2012 में शुरू हुआ वुमन एंटरप्रन्योर प्रोग्राम हर साल आमतौर पर अप्रैल-मई माह में होता है। इस दौरान आईआईएम के नियमित छात्रों की छुट्टियां रहती है। इस वर्ष नए कैंपस में शिफ्ट होने से क्लास रूम-हॉस्टल सहित कई संसाधन नहीं होने से आईआईएम ने प्रोग्राम स्थगित कर दिया है। आईआईएम उदयपुर के निदेशक जनत शाह ने बताया कि कुछ लोगों ने प्रोग्राम के लिए आवेदन किया था उन्हें इस बारे में सूचित कर दिया गया है। शाह ने बताया कि 2018 में नए सिरे से प्रोग्राम शुरू किया जाएगा।
hin_Deva hin_Deva hin_Deva hin_Deva